طب احنا امبارح كنا اتكلمنا عن آآ تطنيش المدخلات وعلاقته بالجهل. لكن كان معنى الجهل محتاج ان هو يتوضح اكتر احنا قلنا ان الجهل آآ قسمناه نوعين. جهل عام وجهل خاص. يعني ايه جهل عام وجهل خاص
جالي عام اقصد فيه انه في حالة جهل يتفق فيها كل الناس اللي هي الجهل بمن انا ولما انا من انا؟ من انا ولما انا؟ انا مين؟ هم. وانا موجود ليه
وانا عايز ايه الكلام ده لو اتزبط يبقى هتتزبط معه حاجات كتيرة. ياما ناس بتعدي عليهم مشاكل كتيرة عشان هم عارفين من انا ولما انا تلاقي النوازل النفسية والابتلاءات والمشاكل بتعدي عليهم ببساطة. انما لما شخص ما يعرفش هو مين. يعني ايه هو مين؟ يعني يعني ما يعرفش وين هو ده هنتكلم عليه لما يخش
شوف المخلوقية. اه. طيب لكن باختصار كده لما انا ما اعرفش من انا كنفس وعايز ايه ؟ وايه اللي مطلوب مني؟ وايه اللي ممكن يخليني سعيد؟ مم. ساعتها لو انا كان نفسي ابص لو انا كان نفسي آآ اشوف موفي وما شفتوش اكتئب
مم. لو انا كان نفسي جوزي يوديني في كروز في شهر العسل وما ودانيش في كروز في شهر العسل ابقى في مشكلة. ليه؟ لان انا عندي كم من الفراغ النفسي
اللي مخليني ممكن اه مستني نكشة كده علشان اتعب وارهق نفسيا فحتة الجهل العام متعلق معرفتك ليه انت مين؟ وظيفتك ايه اهدافك ايه؟ مم. آآ بتقضي وقتك ازاي؟ ده الجهل العام. الجهل الخاص الجهل في حاجة معينة دول غيرها. هم. يعني ايه
انا عندي مشكلة ان انا دايما حاسس انه المكان اللي انا قاعد فيه اه محتاج تنضيف وفيه جراسيم مش عارف ايه انت محتاج معلومة بسيطة جدا ان الجراثيم ده بتموت ولا وانت عندك جراسيم جواك وبرة ومش عارف ايه والجلد عليه ايه ده هو كده ده انا كنت فاكره ان انا بالزبط
مم انا حاسس ان ربنا مش هيقبل صلاتي جهل خاص اقرا معلومة بسيطة عند اهل الفقه انك انت تحديدا صلي وهيقبل صلاتك ومش مشكلة وحتى لو كنت شاكك ان وضوءك مش كامل
عارف فكرتيني بحاجة وكنت يعني كان في اخت بتحضر عندنا درس اسبوعي والاخت مش متحجبة. مم. وآآ ست كبيرة وبتشتغل في بنك مدير الجودة مرة مرتين تلاتة جاتني وخدتني على جنب كده بعد الدرس قالت لي يا دكتور انا عايزة اشكرك على حاجة. قلت لها ايه
قالت لي اولا عايزة اشكرك على انه اللي في الدرس عندك عمرهم ما واحدة فيهم اتفرجت علي بصت لي كده بصة من فوق لتحت انه مم انت مين انت عشان تحضري درس وانت مش متحجبة؟ مم
قلت لها ده ده الطبيعي دول لو ما عملوش كده يبقوا لا ينتموا الى هذا المكان. فدي كانت قالت لي الحتة التانية بقى انك انت قلت كلمة كده عابرة في الدرس
انقذتني من الالحاد قلت له نعم ازاي؟ ازاي قالت لي انا بصلي وببقى طالعة الصبح مسلا مصلية الفجر وطالعة لاحزت مصلية الفجر دي. مم. محتاجة وقفة واحدة مش متحجبة مصلية الفجر. مم. احنا نظن احيانا ان بعض الناس خلاص هما ظاهرهم
يبقى يعني حاجة سيئة جدا. هم. المهم ببقى مصلية الفجر ورايحة الشغل وفي الشغل انت عارف بقى فورمال بقى والبدلة والمش عارف ايه والكعب العالي بتقول لي فلما ييجي وقت صلاة الضهر
اخش عشان اتوضا. هم فببقى بقلع الشراب بقى واحط رجلي فبتكسف لما حد يخش شكلي قدام يعني زمايلي اللي هما بالزات يعني زمايلها من البنات يعني شكلها وازاي هيبقى في مية وشكل
فبقيت اجمع الصلوات كلها لما ارجع البيت. مم. بقيت اشعر بالزنب بقيت بعدين افكر هو ايه الدين الصعب ده اللي يخليك تشعر في الزنب وكزا ومش عارف ايه وما يراعيش بقى
بتقول لي درجة وصلت لمرحلة هو فيه ربنا اصلا ولا ما فيش؟ هم بسبب بسبب مسألة بسيطة. مم. فقهيا بتقول لي انت في يوم من الايام وانت بتتكلم قلت انك انت في في الشتا
بتقول لبناتك انهم يتوضوا ويلبسوا الشراب علشان تاني يقولوا ما تصحيهم صلاة الفجر يمسحوا ما يبقوش متضايقين من المية الساقعة والكلام قلت لها اه انا فاكر دي. قالت لي ساعتها رجعت البيت وعملت سيرتر
هو انا ينفع اعمل كده اكتشفت انه في معلومة بسيطة وهي المسح على الجوربين انا ما اعرفش احكامها ايه. هم واكتشفت انه معلومة بسيطة زي دي كانت هتوديني لدرجة الالحاد
وانا مش عارفة مم. انه الدين ممكن يخليني ابقى من الصبح لتاني يوم وانا بمسح على الشرابات اللي انا لابساها. هم فبصيت كده قلت ياه الجهل ممكن يودي الانسان لفين